**भारत सरकार**

**रेल मंत्रालय**

**राज्‍य सभा**

**14.12.2018 के**

**अतारांकित प्रश्‍न सं. 616 का उत्‍तर**

**रेलवे में रिक्तियों की स्थिति**

**616. श्री तिरुची शिवाः**

**क्या रेल मंत्री यह बताने की कृपा करेंगे किः**

(क) क्या यह सच है कि रेलवे में महाप्रबंधकों से लेकर बोर्ड सदस्य तक के अनेक शीर्ष पद खाली पड़े हुए हैं;

(ख) यदि हां, तो तत्संबंधी ब्यौरा क्या है; और

(ग) इन अधिकारियों की नियुक्ति में विलंब के क्या कारण हैं?

**उत्‍तर**

**संचार मंत्रालय में राज्‍य मंत्री (स्‍वतंत्र प्रभार) एवं**

**रेल मंत्रालय में राज्‍य मंत्री (श्री मनोज सिन्‍हा)**

(क) और (ख): इस समय, बोर्ड सदस्य का कोई पद रिक्त नहीं है। जहां तक महाप्रबंधकों के पदों का संबंध है, नियमित पदाधिकारियों की नियुक्ति होने तक जिसके लिए प्रक्रिया आरंभ कर दी गई है, उत्तर रेलवे और पूर्व तट रेलवे के लिए ही कार्यवाहक व्यवस्था की गई है।

(ग) बोर्ड सदस्यों और महाप्रबंधकों के पदों पर नियुक्तियों के लिए प्रक्रिया अग्रिम में ही आरंभ कर दी जाती है। बहर‍हाल, कुछ मामलों में प्रशासनिक कारणों से इन पदों को तत्काल भरना संभव नहीं होता।

\*\*\*\*\*